У тэатральным жанры выступалі чатыры сям’і. Настаўніцкая сям’я Гурковых разам з сынам Кірылам ужо другі раз была ў якасці вядучых фестывалю. Дзякуючы гэтай дружнай і таленавітай сям’і, усе ўдзельнікі маглі адчуваць сябе камфортна на сцэне. Сем’і Лавейкіных і Волкавых раскрылі ў сваіх выступленнях тэму выхавання дзяцей, іх узаемаадносін з бацькамі. У Год малой радзімы асабліва каштоўнай была ўвага выступоўцаў да народных традыцый і звычаяў. Літаратурна-музычная кампазіцыя сямейнага дуэта Камоцкіх, выкананая на беларускай мове, прадэманстравала іх любоў да роднага краю.